રાજ્યમાં પાટીદાર અનામત મુદ્દો ચૂંટણી પહેલા હાલ મહત્વનો વિષય બન્યો છે, ત્યારે આદિવાસીઓના અનામતના મુદ્દાએ પણ જોર પકડ્યું છે. આદિવાસીઓને સરકાર દ્વારા આપવામાં આવતા અનામતના ક્વોટાના દુરૂપયોગ સામે આદિવાસીઓએ વિરોધ શરૂ કર્યો છે. આ માટે શનિવારે વ્યારામાં મહાસંમેલનનું આયોજન કરવામાં આવ્યું હતું. બંધારણીય હકો તથા અધિકારો માટેના આ મહાસંમેલનમાં આદિવાસી નેતાઓ અને મટી સંખ્યામાં લોકો ઉપસ્થિત રહ્યા હતા. આ ઉપરાંત પ્રતિમા શિંદે અને દલિત નેતા જિજ્ઞેશ મેવાણી પણ અહીં હાજર રહ્યા હતા. તેમણે રાજ્ય સરકાર પર આકરા પ્રહારો કર્યા હતા.